NTZS, 

Strokovni svet

Celovška cesta 25, 

1000 Ljubljana

ZAPISNIK  4.  SEJE  STROKOVNEGA  SVETA  NTZS  ZA  SEZONO 2008/09, z dne 18. 08. 2009 ob 10.00, v prostorih sejne sobe Domžalskega doma v Domžalah
Prisotni: člani SS: Janez Bončina, Miroslav Tokič,  Mirko Unger ml. in Miran Močan; 

Selektorji: Bojan Rak, Marjan Oražem in Darijan Vizjak (tudi kot član začasnega vodstva NTZS); 

Sekretar NTZS Danijel Šarlah;

Člana začasnega vodstva NTZS: Tone Svete in Janez Stibrič;

Odsotna: Člana SS: Uroš Slatinšek  in Andrej Tadina;
Predlagani dnevni red: 

1. Pregled in potrditev zapisnika prejšnje 2. Seje SS za sezono 2008/09 

2. Odstop predsednika  SS NTZS
3. Odstop selektorke za članice
4. EP v Stuttgartu
5. Reprezentančni programi za sezono  2009/10

6. Tekoče zadeve

Ker je dosedanji predsednik SS  Z. Švab odstopil in se tudi ni udeležil tokratne seje,  je  sejo odprl in vodil sklicatelj  Tone Svete v vlogi vodje začasnega tričlanskega vodstva NTZS.  Prisotnim je dal v odobritev predlagani dnevni red, ki je bil soglasno sprejet. 
AD 1.

Zapisnik  prejšnje 3. seje SS v sezoni  2008/09 z dne 17. 04. 2009,  je bil nato sprejet  brez pripomb.
AD 2. 


-T.  Svete  je z bivšim predsednikom SS Z. Švabom opravil pogovor. Z. Švab mu je pojasnil, da se dolgoročno ni povsem umaknil in je v bodoče še vedno pripravljen sodelovati, ni pa videl nobenega smisla vztrajati v vlogi predsednika SS v situaciji,  ki je veljala v času prejšnjega IO NTZS, ko se ni dalo prav nobeno stvar premakniti na bolje. Ker smatra, da je njegov odstop bil dokončen in je bil podan že pred junijsko skupščino NTZS, trenutno ne bo sodeloval v vmesnem obdobju do naslednje skupščine. Zato je potrebno določiti začasnega v. d. predsednika SS.  
Prisotni člani SS so  predlagali in tudi potrdili za v. d. predsednika  SS  J. Bončino.  
SKLEP  ŠT. 1 : 


 Za v.d. predsednika SS do formiranja novega SS je določen J. Bončina. 
Tričlanska komisija, ki začasno vodi NTZS (namesto IO) je  izbor potrdila.
AD 3.
 -T. Svete je opravil pogovor tudi z bivšo selektorko A. Ojsteršek – Urh, ki je za svoj odstop podala zelo podobne razloge kot bivši predsednik SS, ni pa izključila možnosti sodelovanja v prihodnje. 
- D. Vizjak je pojasnil postopek izbire ženske članske reprezentance za EP v Stuttgartu 2009. Ker ni bilo več selektorke, ki bi izbrala reprezentantke,  je izbor kandidatinj podal SS, ki je D. Vizjaka pooblastil, da pokliče izbrane kandidatinje, če  so se v primeru izbora sploh pripravljene udeležiti EP. Na podlagi potrditev je nato SS izbral reprezentanco. Ker je bila časovna stiska (le tri dni pred final entry) se je pogovor izvedel direktno telefonsko  z igralkami.  Sedaj je potrebno še določiti nekoga, ki bo igralke vodil na bližajočem se EP.
Po razpravi o možnih kandidatih so prisotni člani SS določili Darijana Vizjaka za v. d. selektorja za članice, ki bo reprezentanco članic vodil na EP v Stuttgartu in do imenovanja novega selektorja opravljal tudi tekoče posle selektorja (določil imena za TOP, postavljal nosilke itd.).
SKLEP  ŠT. 2 :

Za v. d. selektorja za članice se do izvolitve novega selektorja za ženske  imenuje selektor za kadetinje in mladinke Darijan Vizjak.
Tričlanska komisija, ki začasno vodi NTZS (namesto IO) je  izbor potrdila.
AD 4. 
Za EP v Stuttgartu je selektor za člane B. Rak določil B. Tokiča, S. Lasana, U. Slatinška, M. Horvata in J. Žibrata, SS pa je na podlagi potrditev o udeležbi določil                 J. Tomazini, M. Fajmut in V. Rojko. Na EP, ki traja od 13. do 20. 09. 2009, se bo potovalo 11. 09. 2009 z enim kombijem in enim osebnim vozilom. Skupaj z reprezentanco bodo potovali tudi sodnik, ki bo sodil na EP-u, novinar, ki bo poročal z EP-a in še morebitni delegat NTZS, ki bo določen naknadno.
-Selektor za člane B. Rak  je podal pozitivno oceno o avgustovskih pripravah v  Kr. Gori, škoda je bilo le, da se ni udeležil priprav tudi kdo iz širšega reprezentančnega kroga sicer samoplačniško pozvanih igralcev. Pohvalil je tudi delo M. Fajmut in V. Rojko, ki sta se tudi udeležili moških priprav, ker dekleta sama skupnih reprezentančnih priprav sploh niso imela.
AD 5.

 
 Predstavljen je bil le individualni program za B. Tokiča od julija 2009 do konca leta 2009 stroškovno planiran v višini cca. 6500 evrov.  
-Selektor za člane B. Rak  je apeliral na NTZS oz. na tričlansko  začasno  vodstvo NTZS, naj še pred EP izplačajo vse nesporno dokumentirane dolgove NTZS do B. Tokiča (glede priprav in udeležbe na protour turnirjih).

Vsi preostali reprezentančni programi članskih in mladinskih selektorjev za sezono 2009/10 bodo predstavljeni s strani tistih selektorjev, ki bodo izvoljeni po septembrski volilni skupščini NTZS.

-V. d. predsednika SS J. Bončina je poudaril, da se bomo morali lotiti stvari celostno in pogodbeno določiti obveznosti med NTZS in posameznimi reprezentančnimi kandidati.
AD 6. 
-M. Tokič je vse prisotne in ostale odgovorne na NTZS pozval k udeležbi na tiskovni konferenci pred odhodom na EP, ki bo 24. 08. 2009 ob 11.00 v Gostišču Šebron pri N. Gorici.
V zvezi s  pritožbama naslovljenima na SS in NTZS s strani NTK Ljubljana in NTK Olimpija glede izbire  reprezentance članic za EP v Stuttgartu in glede nedodelitve  DP za člane in članice,  bo tričlanska komisija NTZS, ki začasno vodi NTZS, sklicala sestanek vseh zainteresiranih strani, kjer se bo poizkušalo pojasniti postopke izbire in sprejete odločitve.

Prisotni so izmenjali še nekaj pogledov in predlogov glede sodelovanja z mediji, iskanja sponzorjev in oglaševanja na domačih turnirjih . Prav tako so se vsi zavzeli za obvezno udeležbo vodilnih članov  NTZS na vseh  podelitvah na domačih državnih prvenstvih (tako ekipnih kot posameznih).

4. seja SS v sezoni 2008/09 se je zaključila ob 13.00.




Ljubljana, 30. 08. 2009   




Zapisal: Darijan Vizjak

